കെ.ജി. ബാലകൃഷ്ണൻ

സുപ്രീം കോടതി മുൻ ചീഫ് ജസ്റ്റിസ്സും  ദേശീയ മനുഷ്യാവകാശ കമ്മീഷൻ മുൻ ചെയർമാനുമാണ്http://www.mathrubhumi.com/story.php?id=104918 കെ.ജി. ബാലകൃഷ്ണൻ (ജനനം: 12-05-1945) (ഇംഗ്ലീഷ്:K.G. Balakrishnan). മുഴുവൻ പേര് കൊനകുപ്പക്കാട്ടിൽ ഗോപിനാഥൻ ബാലകൃഷ്ണൻ. സുപ്രീം കോടതിയിൽ മുപ്പത്തിയേഴാമത് പ്രധാന ന്യായാധിപനായിരുന്ന ഇദ്ദേഹം ആ പദവിയിലെത്തുന്ന  ദളിത് വിഭാഗത്തിൽ പെട്ട ആദ്യത്തെ വ്യക്തിയായിരുന്നു. 2007 ജനുവരി 14  മുതൽ 2010 മേയ് 12 സുപ്രീം കോടതി ചീഫ് ജസ്റ്റിസായിരുന്നു. ഗുജറാത്ത്, മദ്രാസ് ഹൈകോടതി ചീഫ് ജസ്റ്റീസ്, ഗുജറാത്ത് ആക്ടിങ് ഗവർണർ എന്നീ നിലകളിലും പ്രവർത്തിച്ചു.
 ആദ്യകാലം 
കോട്ടയം ജില്ലയിലെ തലയോലപറമ്പിലെ കടുത്തുരുത്തിയിൽ ഒരു പാവപ്പെട്ട ‍‌പുലയ കുടുംബത്തിൽ 12-05-1945-ൽ ജനിച്ചു.സുപ്രീം കോടതിയുടെ താൾ അച്ഛൻ ഗോപിനാഥൻ കോടതിയിൽ ശിരസ്തദാർ (ബെഞ്ച് ക്ലാർക്ക്) ആയിരുന്നു.http://www.newkerala.com/news4.php?action=fullnews&id=70765 അച്ഛൻ ജോലി സംബന്ധമായി ഇടയ്ക്കിടയ്ക്ക് സ്ഥലം മാറുമായിരുന്നതു കൊണ്ട് ബാലകൃഷ്ണന്റെ  വിദ്യാഭ്യാസം പലയിടങ്ങളിലായിരുന്നു. അച്ഛൻ മുൻ രാഷ്ട്രപതി കെ.ആർ. നാരായണന്റെ സഹപാഠിയായിരുന്നു. പതിനഞ്ചു രൂപയായിരുന്നു  അക്കാലത്ത് ഗോപിനാഥന്റെ ശമ്പളം. ഈ ചെറിയതുകയിൽ വീട്ടുചെലവും മക്കളുടെ വിദ്യാഭ്യാസകാര്യങ്ങളും നോക്കുന്നത് കടുത്ത വെല്ലുവിളി ആയിരുന്നു.

 വിദ്യാഭ്യാസം 

 ഉദ്യോഗരംഗം 
പഠനത്തിനു ശേഷം ജോലി എന്നത് വളരെ ബുദ്ധിമുട്ടുള്ള കാലമായിരുന്നു അത്. പിതാവ് ഗോപിനാഥന്റെ സുഹൃത്തായ അഡ്വക്കേറ്റ്  വി.ജെ. വർക്കിയുടെ   ജൂനിയറായി  ബാലകൃഷണൻ  ഔദ്യോഗിക ജീവിതം അരംഭിച്ചു. പിന്നീട്  അദ്ദേഹം മുൻസിഫ് മജിസ്ട്രേറ്റ് തസ്തികയിലേയ്ക്ക് അപേക്ഷിക്കുകയും ഉയർന്ന റാങ്കിൽ കേരള നീതിന്യായ വകുപ്പിന്റെ കീഴിൽ മജിസ്ട്രേട്ടായി അ അദ്ദേഹം 1973 ൽ ജോലിയിൽ പ്രവേശിച്ചു.  1982 ൽ അദ്ദേഹം ൽ സബ് ജഡ്ജിയായി ചുമതലയേറ്റു. കുറച്ചുകാലം ഡെപ്യൂട്ടഷനൽ കേരള ഹൈക്കോടതിയിൽ ഡെപ്യൂടി രജിസ്റ്റ്റാറായി ജോലി നോക്കിയിട്ടുണ്ട്.  ഹൈക്കോടതി ഡെപ്യൂട്ടി രജിസ്ട്രാർ ആയിരിക്കെ ജോലി രാജിവച്ച് ഹൈക്കോടതി  അഭിഭാഷകനായി. ഹൈക്കോടതിയിൽ അഡ്വ. ശാന്തലിംഗത്തിന്റെ  കീഴിൽ ആയിരുന്നു പ്രാക്ടീസ്.  1985 സെപ്റ്റംബറിൽ അദ്ദേഹം ഹൈക്കോടതിയിലെ അഡീഷണൽ ജഡ്ജായി നിയമിക്കപ്പെട്ടുനു. പിന്നീട് 10 മാസങ്ങൾക്കു ശേഷം സ്ഥിരം ജഡ്ജിയുമായി നിയമിതനായി.  

1998-ൽ ഗുജറാത്തിലെ ഹൈക്കോടതി ചീഫ് ജസ്റ്റീസ് ആയി സ്ഥാനോഹരണം ചെയ്യപ്പെട്ടു. 1999 ജനുവരി 16 മുതൽ മാർച്ച് 18 വരെ ഗുജറാത്ത് ആക്ടിങ് ഗവർണർ ആയും അദ്ദേഹം പ്രവർത്തിച്ചു. 1999-ൽ മദ്രാസിലെ ചീഫ് ജസ്റ്റീസ് ആയി സ്ഥലം മാറി. 2000 ജൂൺ മുതൽ സുപ്രീം കോടതിയിൽ ജഡ്ജായി സേവനമനുഷ്ടിക്കുന്നു. സുപ്രീം കോടതിയിലെത്തുന്ന 11-മത്തെ കേരളീയനാണ് അദ്ദേഹം ഗൾഫ് ടൈംസിന്റെ ഓൺ ലൈൻ ലേഖനം 

 പ്രധാനപ്പെട്ട വിധിന്യായങ്ങൾ 
 ഇന്ത്യയിലെ എല്ലാ സ്കൂളുകളിലും ഉച്ചക്കഞ്ഞി വിതരണം നിർബന്ധമാക്കിയത്
 ബന്ദ്/ഹർത്താൽ ഭരണഘടനാ വിരുദ്ധമായി പ്രഖ്യാപിച്ചു.
 അദ്ദേഹം ഉൾപ്പെട്ട മൂന്നംഗ ബഞ്ച് ബിഹാറിലെ മുൻ മുഖ്യമന്ത്രിയായ ലല്ലു പ്രസാദ് യാദവിനെയും ഭാര്യയും മുൻ മുഖ്യമന്ത്രിയുമായ റാബറിദേവിയേയും കാലിത്തീറ്റ കുംഭകോണ (ഫോഡ്ഡർ സ്കാം) വ്യവഹാരത്തിൽ കുറ്റവിമുക്തരാക്കി
 പഞ്ചാബിലെയും ഹരിയാനയിലെയും ഹൈക്കോടതി ജഡ്ജിമാർ ഉടനടി ജാമ്യം അനുവദിച്ചിരുന്നത് നിയമവിരുദ്ധമാക്കി.

വിവാദം
അടുത്തകാലത്തായി ചില വിവാദങ്ങളിൽ ഉൾപ്പെടുകയുണ്ടായി കെ.ജി. ബാലകൃഷ്ണൻ. സുപ്രിംകോടതിയിലെ ജസ്റ്റീസ് എച്.എൽ ഗോകലെയുടെ ആരോപണമാണ് ഇതിൽ ഒന്നാമത്തേത്.  ദ്രാവിഡമുന്നേറ്റ കഴകം നേതാവിനെ കൊലപ്പെടുത്തിയ കേസിലെ രണ്ടുപേരെ രക്ഷപ്പെടുത്തുന്നതിനായി മദ്രാസ് ഹൈക്കോടതിയിലെ ആർ. രഘുപതിയെ സ്വാധീനിക്കാൻ ശ്രമിക്കുന്ന പുറത്താക്കപ്പെട്ട ടെലികോം മന്ത്രി എ. രാജയെ ഒളിപ്പിക്കുന്നതിന് വസ്തുതകളെ വളച്ചോടിക്കുകയാണ് ബാലകൃഷ്ണനെന്ന് അദ്ദേഹം ആരോപിക്കുന്നു.http://www.thehindu.com/news/national/article1046183.ece മറ്റൊന്ന് ബാലകൃഷ്ണന്റെ മരുമകനും സി പി ഐ എം നേതാവുമായ പി.വി. ശ്രീനിജനുമായി ബന്ധപ്പെട്ടതാണ്. നാലുവർഷം മുമ്പ് ഒരു ഭൂസ്വത്തും ഇല്ലാതിരുന്ന ശ്രീനിജൻ ഇപ്പോൾ ലക്ഷക്കണക്കിന് വിലവരുന്ന സ്വത്തുകളുടെ ഉടമയാണ്. ഏഷ്യാനെറ്റ് ന്യൂസ് ചനലിന്റെ റിപ്പോർട്ട് പ്രകാരം 2006 ൽ എറണാംകുളം ജില്ലയിലെ ഞ്ഞാറക്കൽ മണ്ഡലത്തിൽ നിന്ന് കോൺഗ്രസ് സ്ഥാനാർഥിയായി മത്സരിക്കുന്ന സമയത്ത് ഇലക്ഷൻ കമ്മീഷനു നൽകിയ ഡിക്ലറേഷനിൽ തനിക്ക് ഭൂസ്വത്ത് ഒന്നും ഇല്ല എന്നായിരുന്നു. ശ്രീനിജൻ യൂത്ത്കോൺഗ്രസിൽ നിന്ന് രാജിവെക്കുകയുണ്ടായി.http://www.thehindu.com/news/cities/Thiruvananthapuram/article1034832.ece

മുൻ ചീഫ് ജസ്റ്റീസ് ജെ.എസ്. വർമ്മ, മുൻ സുപ്രിം കോടതി ജഡ്ജ് വി.ആർ. കൃഷ്ണയ്യർ, പ്രഗൽഭ നിയമജ്ഞൻ ഫാലി. എസ്. നരിമാൻ, മുൻ എൻ.എച്.ആർ.സി. അംഗം സുദർശൻ അഗർവാൽ, പ്രശ്സ്ത അഭിഭാഷകൻ പ്രശാന്ത്ഭൂഷൺ എന്നിവരെല്ലാം കെ.ജി. ബാലകൃഷ്ണൻ ദേശീയ മനുഷ്യാവകാശ കമ്മീഷന്റെ അധ്യക്ഷസ്ഥാനം ഒഴിയണമെന്ന് ആവശ്യപ്പെടുകയുണ്ടായി.
ജസ്റ്റീസ് ബാലകൃഷ്ണന്റെ കുടുംബം വരവിൽ കവിഞ്ഞ സ്വത്തു സമ്പാദിച്ചു എന്ന ആരോപണത്തെ സംബന്ധിച്ച് വിജിലൻസ് അന്വേഷണം ആവശ്യപ്പെട്ട് വിജിലൻസ് ആൻഡ് ആന്റി കറപ്പ്ഷൻ ബ്യൂറോക്ക് മുമ്പാകെ ഒരു പെറ്റീഷൻ സമർപ്പിക്കപ്പെട്ടിട്ടുണ്ട്.http://www.indianexpress.com/news/petition-seeking-vigilance-probe-against-kgb-family-members-filed/733768/

 കുടുംബം 
അച്ഛൻ കെ.ജി. ഗോപിനാഥൻ ശിരസ് ദാർ ആയിരുന്നു. അമ്മ. ശാരദ.  

സഹോദരങ്ങൾ:  

1) കെ ജി.സോമശേഖരൻ (റിട്ട. ചീഫ് എഞ്ചിനീയർ , പി.ഡബ്ലു.ഡി.) 

2 ) കെ.ജി.ഭാസ്കരൻ (മുൻ ഗവ.പ്ലീഡർ, ഹൈ കോടതി ) 

3 ) കെ.ജി. വിജയൻ (റിട്ട. ഡെപ്യൂട്ടി കളക്ടർ, മുൻ എ.ഡി.എം.കോട്ടയം) 

4) കെ.ജി.രാജു (മുൻ വയനാട് ജില്ലാ കളക്ടർ ) 

5 ) കെ ജി.രവീന്ദ്രൻ (റിട്ട. എസ്.ബി.ഐ.) 

6) കെ.ജി.സുധ 

7 ) കെ.ജി.ഉഷ 

 അവലംബം 

വർഗ്ഗം:1945-ൽ ജനിച്ചവർ
വർഗ്ഗം:മേയ് 12-ന് ജനിച്ചവർ
വർഗ്ഗം:ഇന്ത്യയിലെ ന്യായാധിപന്മാർ
വർഗ്ഗം:കോട്ടയം ജില്ലയിൽ ജനിച്ചവർ
വർഗ്ഗം:മഹാരാജാസ് കോളേജിന്റെ പൂർവ്വ വിദ്യാർത്ഥികൾ
വർഗ്ഗം:മദ്രാസ് ഹൈക്കോടതി ചീഫ് ജസ്റ്റിസുമാർ